એનઆરજી ડેસ્કઃ હાર્ડવેર લેડ સોશિયલ ઇનોવેશનને પ્રેરણા પૂરી પાડવા ચાલતી અમેરિકન સોસાયટી ઓફ એન્જિનિયર્સ (એસએમઇ) ઇનોવેશન કોન્ટેસ્ટ (આઇશો) 2018ના ફાઇનાલિસ્ટ્સ 5મી એપ્રિલે બેંગ્લોરમાં પોતાના ઇનોવેશનનું પ્રદર્શન કરશે. આ સ્પર્ધામાં ભાગ લેવા માટે વિશ્વભરમાંથી 150 જેટલી અરજીઓ આવી હતી જેમાંથી 7 ફાઇનલિસ્ટ ભારતીય છે. આ ફાઇનલિસ્ટસે પ્રોટાઇપ ફોર ડાયાબિટીસ, ગર્ભ મોનિટરિંગ, નબળી દૃષ્ટિ, ઓરલ કેન્સર અને ઇરિગેશન તથા બાયોડીગ્રેડેબલ સેનેટરી પેડ વગેરે પ્રકારની ડિઝાઇન વિકસાવી છે. વૈશ્વિક સ્પર્ધાના યુગમાં હાર્ડવેર લેડ સોશિયલ ઇનોવેશનને પ્રેરણા મળે તે માટે વિજેતાને 5 લાખ ડૉલરનું ઇનામ પણ આપવામાં આવશે.